Diari Oficial de la Generalitat Valenciana


Sumari del DOGV 6339, del 24-08-2010 (2010/9072)

Informació pública de la modificació del conveni urbanístic.
------------------------------------------------------------

### Dades del document

Número de DOGV
:   6339

Data del DOGV
:   24-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9072


Data del document
:   26-07-2010

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * administració local
    * pla d'urbanisme

Informació pública de la modificació del conveni urbanístic. [2010/9072]  
El Ple de l'Ajuntament en sessió celebrada el dia 22 de juliol de 2010, en relació amb l'addenda al conveni urbanístic subscrit entre l'Ajuntament de Xirivella i la mercantil Neptuno Capital, SL presentada per dita mercantil en data 16 de juliol de 2010, es va adoptar l'acord següent:  
«Primer. Acceptar l'addenda al conveni subscrit entre l'Ajuntament de Xirivella i la mercantil Neptuno Capital, SL i presentada per esta en els termes en elles arreplegats, de manera que s'entenga per complimentada en la seua totalitat la clàusula segona en els termes redactats actualment i es procedisca a l'anul·lació de la clàusula tercera, en base i de conformitat amb els arguments esgrimits en la part expositiva del present informe. En conseqüència de tot el que s'ha disposat, el nou text de la clàusula segona serà el següent:  
"Segona. A fi de portar a la pràctica les actuacions necessàries per a aconseguir els anteriors objectius, la mercantil Neptuno Capital, SL es compromet a:  
1a. Redactar i costejar els documents tècnics i jurídics que resulten necessaris per a la modificació urbanística de la parcel·la objecte del present conveni, designant lliurement la citada mercantil els tècnics que hagen d'efectuar els dits treballs.  
2a. A fi de proveir a la consecució dels objectius de millora de la qualitat urbana i per a la recuperació per part de la comunitat de les plusvàlues generades per l'actuació urbanística, compensarà a l'Ajuntament de Xirivella, amb destinació al patrimoni municipal del sòl, amb la quantitat de 225.000 euros en aprovar-se definitivament la modificació de l'ordenació urbanística de la parcel·la descrita en l'expositiu I del present conveni segons proposta adjunta.  
3a. Destinar més del 50% de l'edificabilitat del solar a construcció de vivenda protegida."  
Segon. Sotmetre a informació pública per un termini de 20 dies el text de l'addenda al conveni urbanístic presentada, i es publicarà anunci en el Diari Oficial de la Comunitat Valenciana i en un diari no oficial d'àmplia difusió en la localitat. Si transcorregut el dit termini no s'hagueren formulat al·legacions ni observacions s'entendrà definitivament aprovada l'addenda al conveni presentada, i s'haurà de formalitzar este en document administratiu en el termini dels tres mesos següents a la seua aprovació. Posteriorment, i dins del mes següent a la seua firma, haurà de publicar-se en el Butlletí Oficial de la Província de València i remetre'n un exemplar al Registre d'Urbanisme de la Comunitat Valenciana i al Registre Municipal d'Urbanisme per a la seua inclusió en la Secció 2a.  
Tercer. Facultar el primer tinent d'alcalde i regidor delegat de Planificació i Disciplina Urbanística d'este Ajuntament per a tots els actes que resulte necessari portar a terme perquè el present acord siga efectiu.  
Quart. Notificar als interessats en l'expedient, perquè en el termini de 20 dies, a comptar de l'endemà de la recepció de la notificació, puguen efectuar les al·legacions que estimen pertinents.»  
Xirivella, 26 de juliol de 2010.- El regidor delegat: Joan Antoni Pérez i Domènech.